ગુર્જર સુતારે જોકે આ ઓછો ટાર્ગેટ કચ્છી લોહાણાને આસાનીથી નહોતો મેળવવા દીધો. ચુસ્ત બોલિંગ અને ફીલ્ડિંગ સામે છેલ્લી ઓવરના ત્રીજા બૉલ સુધી એણે લડત આપી હતી. કચ્છી લોહાણાએ ત્રણ બૉલ બાકી હતા ત્યારે પાંચ વિકેટ ખોઈને જીત મેળવી હતી. સમીર ઠક્કરનો બધામાં વધુ સ્કોર રહ્યો હતો. તેણે ૧૯ બૉલમાં બે ફોર અને બે સિક્સર સાથે ૨૬ રન કર્યા હતા. બોલિંગમાં જતીન પેસાવરિયાએ બે ઓવરમાં ૧૪ રન આપીને બે વિકેટ લીધી હતી.